Na temelju članka 67. Zakona o komunalnom gospodarstvu (“Narodne novine” broj 68/18., 110/18. i 32/20.), i članka 40. Statuta Grada Koprivnice (“Glasnik Grada Koprivnice” broj 4/09., 1/12., 1/13., 3/13. – pročišćeni tekst 1/18., 2/20. i 1/21.) Gradsko vijeće Grada Koprivnice na 22. sjednici održanoj \_\_\_\_ 2024. godine, donijelo je

**P R O G R A M**

**građenja komunalne infrastrukture na području grada Koprivnice za 2025. godinu**

**I. OPĆE ODREDBE**

**Članak 1.**

OvimProgramom građenja komunalne infrastrukture na području grada Koprivnice za 2025. godinu (u daljnjem tekstu: „Program“) određuje se slijedeće:

I. građevine komunalne infrastrukture koje će se graditi radi uređenja neuređenih dijelova građevinskog područja

II. građevine komunalne infrastrukture koje će se graditi u uređenim dijelovima građevinskog područja

III. građevine komunalne infrastrukture koje će se graditi izvan građevinskog područja

IV. postojeće građevine komunalne infrastrukture koje će se rekonstruirati i način rekonstrukcije

V. ostalo

**Članak 2.**

Program se izrađuje i donosi u skladu s predvidivim i raspoloživim sredstvima i izvorima financiranja, a sadrži:

* u Poglavlju II.: procjenu iznosa otkupa zemljišta na kojem će se graditi komunalna infrastruktura, procjenu cijene izrade projekata i druge dokumentacije, procjenu troškova ishođenja akata potrebnih za izvlaštenje, građenje i uporabu građevina komunalne infrastrukture te evidentiranja u katastru i zemljišnim knjigama kao i procjenu troškova građenja i provedbe stručnog nadzora građenja komunalne infrastrukture
* u Poglavlju III.: iskaz financijskih sredstava potrebnih za realizaciju Programa s naznakom izvora financiranja

Program se temelji na prostorno – planskoj dokumentaciji Grada Koprivnice, razvojnoj politici, ukazanim potrebama za izgradnjom određenih objekata i uređaja komunalne infrastrukture po pojedinim lokacijama i raspoloživim financijskim sredstvima.

**II. GRAĐENJE KOMUNALNE INFRASTRUKTURE**

**Članak 3.**

Građevine komunalne infrastrukture obuhvaćene ovim Programom:

1. nerazvrstane ceste, EKI i javna rasvjeta

2. javne prometne površine na kojima nije dopušten promet motornih vozila

3. javne zelene površine

4. druge komunalne infrastrukture

U nastavku tablični prikaz:

|  |  |  |  |
| --- | --- | --- | --- |
| **I. GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA** | | | |
|  |
| **R.BR.** | **NERAZVRSTANE CESTE, EKI I JAVNA RASVJETA** | **PLANIRANO** | **IZVOR FINANCIRANJA** |  |
| **1.** | **Komunalna infrastruktura u nastavku Ulice Miroslava Krleže do Bjelovarske ceste** | | |  |
|  | Rješavanje imovinskopravnih odnosa | 220.000,00 € | komunalna naknada |  |
|  | Izrada projektne dokumentacije, ishođenje akata za gradnju |  |
|  | Građenje i sve popratne radnje u smislu Zakona, ishođenje akta za uporabu | kapitalne pomoći od izvanproračunskih korisnika |  |
| **2.** | **Poslovna zona Radnička - zapadni dio** | | |  |
|  | Rješavanje imovinskopravnih odnosa | 70.000,00 € | komunalna naknada |  |
|  | Izrada projektne dokumentacije, ishođenje akata za gradnju |  |
| **3.** | **Nastavak komunalnog opremanja stambene zone "Cvjetna"** | | |  |
|  | Građenje prometnice i sve popratne radnje u smislu Zakona, ishođenje akta za uporabu | 250.000,00 € | komunalni doprinos |  |
| Građenje kabelske kanalizacije (EKI) i javne rasvjete, te sve popratne radnje u smislu Zakona | komunalna naknada |  |
| prodaja nefinancijske imovine |  |
| **4.** | **Nastavak komunalnog opremanja poslovne zone "Radnička" - produžetak Radničke ceste** | | |  |
|  | Građenje prometnice i sve popratne radnje u smislu Zakona, ishođenje akta za uporabu | 40.000,00 € | komunalni doprinos |  |
| Građenje kabelske kanalizacije (EKI) i javne rasvjete, te sve popratne radnje u smislu Zakona | komunalna naknada |  |
| prodaja nefinancijske imovine |  |
|  | **NERAZVRSTANE CESTE, EKI I JAVNA RASVJETA - UKUPNO:** | **580.000,00 €** |  |  |
| **I. GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA - SVEUKUPNO:** | | **580.000,00 €** |  |  |
|  |  |  |  |  |
| **II. GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA** | | | |  |
|  |
| **R.BR.** | **NERAZVRSTANE CESTE, EKI I JAVNA RASVJETA** | **PLANIRANO** | **IZVOR FINANCIRANJA** |  |
| **1.** | **Kružno raskrižje na spoju Ulice I. Mažuranića, Starogradske i Špoljarske ulice** | | |  |
|  | Nastavak građenja prometnice i sve popratne radnje u smislu Zakona, ishođenje akta za uporabu | 330.000,00 € | namjenski primici od zaduživanja |  |
| Nastavak građenja javne rasvjete, te sve popratne radnje u smislu Zakona | opći prihodi i primici |  |
| **2.** | **Kružno raskrižje na spoju državnih cesta DC2 i DC20 te Starčevićeve ulice** | | |  |
|  | Izrada projektne dokumentacije, ishođenje akata za gradnju | 35.000,00 € | komunalna naknada |  |
| **3.** | **Kružno raskrižje na Trgu Mladosti** | | |  |
|  | Izrada projektne dokumentacije, ishođenje akata za gradnju | 15.000,00 € | komunalna naknada |  |
| **4.** | **Pristupna prometnica dječjem vrtiću u Herešinu** | | |  |
|  | Građenje prometnice i sve popratne radnje u smislu Zakona, ishođenje akta za uporabu | 280.000,00 € | komunalni doprinos |  |
| Građenje kabelske kanalizacije (EKI) i javne rasvjete, te sve popratne radnje u smislu Zakona | komunalna naknada |  |
| prodaja nefinancijske imovine |  |
| **5.** | **Izgradnja staze u Mlinarskoj ulici u prigradskom naselju Starigrad** | | |  |
|  | Izrada projektne dokumentacije, ishođenje akata za gradnju | 10.000,00 € | komunalna naknada |  |
| **6.** | **Izgradnja pješačkog mosta uz postojeći cestovni u Ulici Braće Radić** | | |  |
|  | Izrada projektne dokumentacije, ishođenje akata za gradnju | 80.000,00 € | komunalna naknada |  |
| Građenje i sve popratne radnje u smislu Zakona, ishođenje akta za uporabu | kapitalne pomoći od izvanproračunskih korisnika |  |
| **7.** | **Rekonstrukcija cestovnog mosta i raskrižja Goričke, Potočne ulice i Ulice novi Brežanec** | | |  |
|  | Izrada projektne dokumentacije, ishođenje akata za gradnju | 50.000,00 € | komunalna naknada |  |
| Građenje i sve popratne radnje u smislu Zakona, ishođenje akta za uporabu | kapitalne pomoći od izvanproračunskih korisnika |  |
|  | **NERAZVRSTANE CESTE, EKI I JAVNA RASVJETA - UKUPNO:** | **800.000,00 €** |  |  |
| **R.BR.** | **JAVNE PROMETNE POVRŠINE NA KOJIMA NIJE DOZVOLJEN PROMET MOTORNIH VOZILA** | **PLANIRANO** | **IZVOR FINANCIRANJA** |  |
| **8.** | **Izgradnja pješačke staze u Cvjetnoj ulici** | | |  |
|  | Nastavak građenja i sve popratne radnje u smislu Zakona, ishođenje akta za uporabu | 55.000,00 € | kapitalne pomoći od izvanproračunskih korisnika |  |
|  |
| **9.** | **Izgradnja staze u Ulici Novi Brežanec** | | |  |
|  | Izrada projektne dokumentacije, ishođenje akata za gradnju | 50.000,00 € | komunalna naknada |  |
|  | Građenje i sve popratne radnje u smislu Zakona |  |
|  | **JAVNE PROMETNE POVRŠINE NA KOJIMA NIJE DOZVOLJEN PROMET MOTORNIH VOZILA - UKUPNO:** | **105.000,00 €** |  |  |
| **R.BR.** | **JAVNE ZELENE POVRŠINE - Dječja igrališta i sportsko rekreacijski sadržaji** | **PLANIRANO** | **IZVOR FINANCIRANJA** |  |
| **10.** | **Dječja igrališta** | | |  |
|  | Rekonstrukcija postojećih igrališta s nabavom opreme i svih pratećim troškovima do pune gotovosti | 35.000,00 € | prodaja nefinancijske imovine |  |
|  |
| **11.** | **Razvoj rekreacijske zone Cerine** | | |  |
|  | Izrada projektne dokumentacije, ishođenje akata za gradnju (atletski stadion) | 40.000,00 € | prodaja nefinancijske imovine |  |
|  | **JAVNE ZELENE POVRŠINE - UKUPNO:** | **75.000,00 €** |  |  |
| **II. GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA - SVEUKUPNO:** | | **980.000,00 €** |  |  |
|  |  |  |  |  |
| **III. GRAĐEVINE KOMUNALNE INFRASTRUKTURE KOJE ĆE SE GRADITI IZVAN GRAĐEVINSKOG PODRUČJA** | | | |  |
|  |
| **R.BR.** | **NERAZVRSTANE CESTE, EKI I JAVNA RASVJETA** | **PLANIRANO** | **IZVOR FINANCIRANJA** |  |
| **1.** | **Prijelaz "Radnička" preko državne ceste DC2 i željezničke pruge R202** | | |  |
|  | Izrada projektne dokumentacije, ishođenje akata za gradnju | 35.000,00 € | komunalna naknada |  |
| **2.** | **Javna rasvjeta staze na Ivanjskoj cesti** | | |  |
|  | Građenje javne rasvjete, te sve popratne radnje u smislu Zakona | 70.000,00 € | komunalna naknada |  |
| **3.** | **Javna rasvjeta staze Štaglinec - Draganovec** | | |  |
|  | Građenje javne rasvjete, te sve popratne radnje u smislu Zakona | 155.000,00 € | komunalna naknada |  |
|  | **NERAZVRSTANE CESTE, EKI I JAVNA RASVJETA - UKUPNO:** | **260.000,00 €** |  |  |
| **R.BR.** | **JAVNE ZELENE POVRŠINE** | **PLANIRANO** | **IZVOR FINANCIRANJA** |  |
| **4.** | **Izgradnja poučne i trim staze "Crna gora"** | | |  |
|  | Gradnja s nabavom opreme i svih pratećim troškovima do pune gotovosti | 80.000,00 € | prodaja nefinancijske imovine |  |
|  |
|  | **JAVNE ZELENE POVRŠINE - UKUPNO:** | **80.000,00 €** |  |  |
| **R.BR.** | **JAVNE PROMETNE POVRŠINE NA KOJIMA NIJE DOZVOLJEN PROMET MOTORNIH VOZILA** | **PLANIRANO** | **IZVOR FINANCIRANJA** |  |
| **5.** | **Izgradnja pješačko biciklističke staze između naselja Draganovec i Štaglinec** | | |  |
|  | Nastavak građenja i sve popratne radnje u smislu Zakona, ishođenje akta za uporabu | 235.000,00 € | kapitalne pomoći od izvanproračunskih korisnika |  |
| prodaja nefinancijske imovine |  |
| **6.** | **Izgradnja pješačko biciklističke staze uz DC41 između Radničke ulice i Ulice Širovice** | | |  |
|  | Rješavanje imovinskopravnih odnosa | 40.000,00 € | komunalna naknada |  |
| Izrada projektne dokumentacije, ishođenje akata za gradnju | komunalna naknada |  |
|  | **JAVNE PROMETNE POVRŠINE NA KOJIMA NIJE DOZVOLJEN PROMET MOTORNIH VOZILA - UKUPNO:** | **275.000,00 €** |  |  |
| **R.BR.** | **DRUGE GRAĐEVINE KOMUNALNE INFRASTRUKTURE** | **PLANIRANO** | **IZVOR FINANCIRANJA** |  |
| **7.** | **Postrojenje za sortiranje odvojeno prikupljenog otpada - Sortirnica Herešin** | | |  |
|  | Građenje i opremanje te sve popratne radnje u smislu Zakona | 2.933.300,00 € | kapitalne pomoći |  |
| namjenski primici od zaduživanja |  |
|  | **DRUGE GRAĐEVINE KOMUNALNE INFRASTRUKTURE - UKUPNO:** | **2.933.300,00 €** |  |  |
| **III. GRAĐEVINE KOMUNALNE INFRASTRUKTURE KOJE ĆE SE GRADITI IZVAN GRAĐEVINSKOG PODRUČJA - SVEUKUPNO:** | | **3.548.300,00 €** |  |  |
|  |  |  |  |  |
| **IV. POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI** | | | |  |
|  |
| **R.BR.** | **NERAZVRSTANE CESTE, EKI I JAVNA RASVJETA** | **PLANIRANO** | **IZVOR FINANCIRANJA** |  |
| **1.** | **Rekonstrukcija Ulice Ante Starčevića u Koprivnici** | | |  |
|  | Građenje prometnice i sve popratne radnje u smislu Zakona, ishođenje akta za uporabu | 1.320.000,00 € | komunalna naknada |  |
| Građenje kabelske kanalizacije (EKI) i javne rasvjete, te sve popratne radnje u smislu Zakona |  |
| prodaja nefinancijske imovine |  |
| **2.** | **Rekonstrukcija Svilarske ulice** | | |  |
|  | Izrada projektne dokumentacije, ishođenje akata za gradnju | 20.000,00 € | komunalna naknada |  |
|  | **NERAZVRSTANE CESTE, EKI I JAVNA RASVJETA - UKUPNO:** | **1.340.000,00 €** |  |  |
| **IV. POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI - SVEUKUPNO:** | | **1.340.000,00 €** |  |  |
|  |  |  |  |  |
| **V. OSTALO** | | | |  |
|  |
| **1.** | Dovršetak započetih investicija u prethodnim godinama, te izrada projektne dokumentacije, otkup zemljišta, radovi i stručni nadzor rekonstrukcije ili izgradnje građevina komunalne infrastrukture koji se iz objektivnih razloga nisu mogli pravovremeno predvidjeti | 130.000,00 € | komunalna naknada; prodaja nefinancijske imovine |  |
|  |
|  |
|  |
| **V. OSTALO - SVEUKUPNO:** | | **130.000,00 €** |  |  |

|  |  |  |
| --- | --- | --- |
| **R.BR.** | **REKAPITULACIJA** | **PLANIRANO** |
| **I.** | **GRAĐEVINE KOMUNALNE INFRASTRUKTURE KOJE ĆE SE GRADITI RADI UREĐENJA NEUREĐENIH DIJELOVA GRAĐEVINSKOG PODRUČJA** | **580.000,00 €** |
| **II.** | **GRAĐEVINE KOMUNALNE INFRASTRUKTURE KOJE ĆE SE GRADITI U UREĐENIM DIJELOVIMA GRAĐEVINSKOG PODRUČJA** | **1.215.000,00 €** |
| **III.** | **GRAĐEVINE KOMUNALNE INFRASTRUKTURE KOJE ĆE SE GRADITI IZVAN GRAĐEVINSKOG PODRUČJA** | **3.313.300,00 €** |
| **IV.** | **POSTOJEĆE GRAĐEVINE KOMUNALNE INFRASTRUKTURE KOJE ĆE SE REKONSTRUIRATI** | **1.340.000,00 €** |
| **V.** | **OSTALO** | **130.000,00 €** |
|  | **SVEUKUPNO:** | **6.578.300,00 €** |

**III. FINANCIRANJE GRAĐENJA KOMUNALNE INFRASTRUKTURE**

**Članak 4.**

Izvori financiranja, sukladno čl.75. Zakona o komunalnom gospodarstvu (“Narodne novine” broj 68/18., 110/18. i 32/20.) su iz:

- komunalne naknade,

- komunalnog doprinosa,

- općih prihoda i primitaka,

- prodaje nefinancijske imovine

- namjenski primici od zaduživanja

- te kapitalne pomoći od izvanproračunskih korisnika

|  |  |  |
| --- | --- | --- |
| **R.BR.** | **IZVOR FINANCIRANJA** | **IZNOS** |
| **1.** | **KOMUNALNA NAKNADA** | **2.078.000,00 €** |
| **2.** | **KOMUNALNI DOPRINOS** | **452.000,00 €** |
| **3.** | **OPĆI PRIHODI I PRIMICI** | **110.000,00 €** |
| **4.** | **PRODAJA NEFINANCIJSKE IMOVINE** | **345.000,00 €** |
| **5.** | **NAMJENSKI PRIMICI OD ZADUŽIVANJA** | **1.098.175,00 €** |
| **6.** | **KAPITALNE POMOĆI OD IZVANPRORAČUNISKIH KORISNIKA** | **2.495.125,00 €** |
| **SVEUKUPNO:** | | **6.578.300,00 €** |

**Članak 5.**

Vrijednost pojedinih radova ovog Programa utvrđena je na temelju procjenjenih količina i prosječnih cijena građenja objekata i uređaja komunalne infrastrukture na području grada Koprivnice, utvrđena projektantskm procjenama i iskustvom temeljem provedenih investicija.

Konačna vrijednost svakog pojedinog objekta utvrdit će se na temelju stvarnih i ukupnih troškova koji sadrže, ovisno o uvjetima, rješavanje imovinskih odnosa, projektiranje, nadzor, izvođenje radova i ostale prateće troškove.

**Članak 6.**

Provedba ovog Programa planirana je u skladu s nadležnostima utvrđenim zakonskom regulativom i aktima Grada Koprivnice.

Gradnju objekata i uređaja komunalne infrastrukture planira, prati i koordinira Grad Koprivnica, Upravni odjel za izgradnju grada, upravljanje nekretninama i komunalno gospodarstvo.

**Članak 7.**

Ustupanje radova po ovom Programu obavljat će se sukcesivno, u skladu sa Zakonom o javnoj nabavi, Zakonom o komunalnom gospodarstvu i ostalom važećom zakonskom regulativom.

**Članak 8.**

Ukoliko se tijekom realizacije Programa opravdano pojavi potreba za gradnjom komunalne infrastrukture koja nije predviđena Programom, o njihovoj realizaciji posebnu odluku donosit će Gradsko vijeće Grada Koprivnice na prijedlog Gradonačelnika.

**Članak 9.**

Gradonačelnik Grada Koprivnice dužan je podnijeti Gradskom vijeću Grada Koprivnice izvješće o izvršenju ovog Programa za 2025. godinu.

**Članak 10.**

Ovaj Program objavit će se u «Glasniku Grada Koprivnice», a stupa na snagu 1.siječnja 2025. godine.

GRADSKO VIJEĆE

GRADA KOPRIVNICE

KLASA: 363-01/24-05/0001

URBROJ:

Koprivnica,

PREDSJEDNIK:

Ivan Pal, prof.

OBRAZLOŽENJE

1. **Zakonska osnova**

Programa građenja komunalne infrastrukture na području grada Koprivnice za 2025. godinu u daljnjem tekstu: „Program“), donosi se temelju članka 67. Zakona o komunalnom gospodarstvu (“Narodne novine” broj 68/18., 110/18. i 32/20.) i članka 40. Statuta Grada Koprivnice (“Glasnik Grada Koprivnice” broj 4/09., 1/12., 1/13., 3/13. – pročišćeni tekst 1/18, 2/20. i 1/21).

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Programom se određuje slijedeće:

I. građevine komunalne infrastrukture koje će se graditi radi uređenja neuređenih dijelova

građevinskog područja

II. građevine komunalne infrastrukture koje će se graditi u uređenim dijelovima

građevinskog područja

III. građevine komunalne infrastrukture koje će se graditi izvan građevinskog područja

IV. postojeće građevine komunalne infrastrukture koje će se rekonstruirati i način

rekonstrukcije

V. ostalo

Vrijednost sredstava za gradnju objekata i uređaja komunalne infrastrukture za javne površine, staze, nerazvrstane ceste, javnu rasvjetu i odvodnju oborinskih voda planiranih unutar Programa građenja komunalne infrastrukture na području grada Koprivnice za 2025. godinu (u daljnjem tekstu „Program“) obuhvaća troškove izrade projektne dokumentacije i troškove izgradnje za planirane investicijske projekte. Planirani troškovi osim samih troškova izrade projektne dokumentacije, izvođenja radova i nabavke opreme, sadrže i sve prateće troškove – troškove ishođenja dozvola za građenje, stručnog nadzora i ostale troškove za poslove propisane regulativom vezanom uz gradnju.

Troškovi su planirani ovisno o obimu zahvata i dinamici odnosno planiranoj fazi provođenja pojedinog investicijskog projekta. Dio planiranih troškova tako se odnosi na nastavak provedbe već započetih investicijskih projekata, a dio na pripremu i provedbu investicijskih projekata čija realizacija je planirana u 2025. godini ili u narednom razdoblju.

Prioriteti odabira investicijskih projekata planiranih Programom i dinamika njihovog provođenja utvrđeni su na temelju kriterija temeljenih na stvaranju uvjeta za daljnji razvoj, usklađivanju s ostalim razvojnim projektima Grada, iskazanim zahtjevima građana, stanju postojećih objekata, te potrebnim zahvatima na povećanju sigurnosti i osiguranju odgovarajuće kvalitete postojeće komunalne infrastrukture itd.

I. GRAĐEVINE KOMUNALNE INFRASTRUKTURE KOJE ĆE SE GRADITI RADI

UREĐENJA NEUREĐENIH DIJELOVA GRAĐEVINSKOG PODRUČJA

* NERAZVRSTANE CESTE, EKI I JAVNA RASVJETA

1. *Komunalna infrastruktura u nastavku Ulice Miroslava Krleže do Bjelovarske ceste*

Programom su planirana sredstva za početak provedbe investicijskog projekta koji je dijelom započet u prethodnoj godini u smislu izrade projektne dokumentacije. Tijekom 2025.godine nastaviti će se s izradom projektno tehničke dokumentacije te rješavati imovinskopravni odnosi. U zadnjem kvartalu godine planiran je početak provedbe izgradnje predmetne investicije u vidu cestovne građevine. Komunalna infrastruktura predmetne investicije obuhvaća osim cestovne građevine za prijelaz preko potoka Koprivnice i izgradnju prometnice, pješačko biciklističkih staza, izgradnju javne rasvjete, oborinske odvodnje, kabelske kanalizacije i hortikulturno uređenje.

1. *Poslovna zona Radnička – zapadni dio*

Programom su planirana sredstva za izradu projektno tehničke dokumentacije potrebne za početak provedbe investicijskog projekta. Planirana je izrada Idejnog projekta kako bi se analiziralo fazno građenje proširenja poslovne zone Radnička u smjeru zapada što će omogućiti izmjena GUP-a Grada Koprivnice. Osim troškova za izradu idejnog projekta po ishođenju lokacijske dozvole dijelom će se započeti s rješavanjem imovinskopravnih odnosa.

1. *Nastavak komunalnog opremanja stambene zone „Cvjetna“*

Programom su predviđena sredstva za početak provedbe investicijskog projekta izgradnje nove prometnice sa stazom i kabelskom kanalizacijom kao nastavak proširenja stambene zone „Cvjetna“ a sve u skladu sa važećim detaljnim planom. Izgradnjom nove prometnice omogućio bi se prometni pristup za oko 20 građevinskih parcela u stambenoj zoni. Sredstva za dovršetak provedbe investicije planirana su 2026. godine.

1. *Nastavak komunalnog opremanja poslovne zone „Radnička“ – produžetak Radničke ceste*

Programom su planirana sredstva za dovršetak provedbe predmetne investicije izvođenja radova izgradnje predmetne prometnice, staze, kabelske kanalizacije i javne rasvjete uključujući i troškove provedbe stručnog nadzora nad izvođenjem radova sve do pune gotovosti i ishođenja uporabne dozvole.

II. GRAĐEVINE KOMUNALNE INFRASTRUKTURE KOJE ĆE SE GRADITI U

UREĐENIM DIJELOVIMA GRAĐEVINSKOG PODRUČJA

* NERAZVRSTANE CESTE, EKI I JAVNA RASVJETA

1. *Kružno raskrižje na spoju Ulice Ivana Mažuranića, Starogradske i Špoljarske ulice*

Programom za 2025.g predviđena su sredstva za dovršetak provedbe investicije izgradnje i uređenja kružnog raskrižja do pune gotovosti koja je započeta u zadnjem kvartalu 2024. godine.

1. *Kružno raskrižje na spoju državnih cesta DC2 i DC20 te Starčevićeve ulice*

Programom građenja planiran je iznos za izradu glavnog projekta, definiranje obuhvata zahvata te ishođenja akta za gradnju.

1. *Kružno raskrižje na Trgu Mladosti*

Programom građenja planiran je iznos za izradu glavnog projekta, definiranje obuhvata zahvata te ishođenja akta za gradnju.

1. *Pristupna prometnica dječjem vrtiću u Herešinu*

Programom građenja predviđena su sredstva za izgradnju nove prometnice koja će povezivati Ulicu hrvatske državnosti i Zagorsku ulicu u naselju Herešin sjeverno od groblja, kako bi se osigurao adekvatan pristup novoizgrađenom dječjem vrtiću „Bobica“ u naselju Herešin. Planirana je prometnica sa izgradnjom staze, oborinskom odvodnjom, javnom rasvjetom i kabelskom kanalizacijom kao i izgradnja sveukupno 18 parkirališnih mjesta u prometnom koridoru. Sveukupna investicija do pune gotovosti odnosno ishođenja akta za uporabu planirana je tijekom 2025.g.

1. *Izgradnja staze u Mlinarskoj ulici u prigradskom naselju Starigrad*

Programom građenja planiran je iznos za izradu projektno tehničke dokumentacije za definiranje obuhvata zahvata te sve predradnje neophodne za početak izvođenja radova.

1. *Izgradnja pješačkog mosta uz postojeći cestovni u Ulici Braće Radić*

Obzirom da je navedena cestovna građevina kao dio koridora javne prometnice Odlukom o razvrstavanju javnih cesta (NN 86/24) sukladno kojom je dio javne ceste DC41 kroz Grad Koprivnicu prekategoriziran u nerazvrstanu cestu Grada Koprivnice, Grad Koprivnica kao upravitelj nerazvrstanih cesta je uvrstio u Program za slijedeću godinu izradu projektne dokumentacije izgradnje novog pješačkog mosta pored postojećeg cestovnog kako bi se riješio problem prijelaza pješaka i biciklista na siguran i adekvatan način preko potoka Koprivnice.

1. *Rekonstrukcija cestovnog mosta i raskrižja Goričke, Potočne i Ulice novi Brežanec*

Programom građenja planiran je iznos za izradu projektno tehničke dokumentacije kako bi se riješio problem nepreglednog raskrižja te povećala prometna sigurnost svih sudionika u cestovnom prometu.

* JAVNE POVRŠINE NA KOJIMA NIJE DOZVOLJEN PROMET MOTORNIH VOZILA

1. *Izgradnja pješačke staze u Cvjetnoj ulici*

Programom građenja za 2025.godinu planirana su sredstva za dovršetak investicije izgradnje pješačke staze u ukupnoj duljini od cca 370 m'.

1. *Izgradnja staze u Ulici Novi Brežanec*

Programom građenja za 2025. godinu planirana su sredstva za izradu projektno tehničke dokumentacije te početak izvođenja radova izgradnje staze za zajedničko korištenje pješaka i biciklista u svrhu povećanja prometne sigurnosti.

* JAVNE ZELENE POVRŠINE

1. *Dječja igrališta i sportsko rekreacijski sadržaji*

Za dječja igrališta i sportsko rekreacijske sadržaje kao građevine komunalne infrastrukture Programom za 2025.g predviđen je trošak namijenjen za izgradnju i uređenje novih i postojećih dječjih igrališta te sportsko rekreacijskih sadržaja na području Grada.

1. *Razvoj rekreacijske zone Cerine*

Sukladno izrađenom rješenju razvoja rekreacijske zone Cerine, Programom za 2025.g predviđen je trošak izrade projektno tehničke dokumentacije za izgradnju novog atletskog stadiona.

III. GRAĐEVINE KOMUNALNE INFRASTRUKTURE KOJE ĆE SE GRADITI IZVAN

GRAĐEVINSKOG PODRUČJA

* NERAZVRSTANE CESTE, EKI I JAVNA RASVJETA

1. *Prijelaz „Radnička“ preko državne ceste DC2 i željezničke pruge R202*

Planira se nastavak pronalaženja rješenja i usuglašavanja oko projektnih prijedloga svih javnopravnih tijela u postupku provedbe investicijskog projekta. Programom su planirani troškovi za potrebe izrade projektno tehničke dokumentacije te svi ostali prateći troškovi u smislu zakona kako bi se omogućilo ishođenje akta za građenje a sve u svrhu rješavanja problema pješačkog prijelaza preko državne ceste DC2 i željezničke pruge R202.

1. *Javna rasvjeta staze na Ivanjskoj cesti*

S obzirom na povećanu frekventnost pješaka i biciklista stazom koja povezuje Koprivnički Ivanec i Grad Koprivnicu planirana je izgradnja javne rasvjete uz stazu u Ivanjskoj cesti u Koprivnici, ukupne dužine okvirnih 1.800,00 m kako bi se osigurala adekvatna osvijetljenost te povećala razina sigurnosti.

1. *Javna rasvjeta staze Štaglinec - Draganovec*

Po dovršetku izgradnje pješačko biciklističke staze između naselja Draganovec i Štaglinec planirana je izgradnja javne rasvjete kako bi se osigurala adekvatna osvijetljenost te povećala razina sigurnosti. Investicija je planirana tijekom 2025. godine.

1. *Izgradnja poučne i trim staze „Crna gora“*

Planirana je izgradnja poučne i trim staze temeljem prethodno izrađene projektne dokumentacije. Radovi uključuju sanaciju šumskih puteva koji se uređuju za potrebe poučne i trim staze te postavljanje sprava za vježbanje, informacijskih i edukativnih tabli kao i postavljanje dječjih sprava za formiranje dječjeg igrališta na mjestu postojećeg. Radovi su planirani u drugoj polovici 2025.g sa dovršetkom u 2026.godini.

1. *Izgradnja pješačko biciklističke staze između naselja Draganovec i Štaglinec*

Planiran je dovršetak izgradnje pješačko biciklističke staze između naselja Draganovec i Štaglinec sufinanciran iz Javnog poziva za neposredno sufinanciranje provedbe mjera prilagodbe klimatskim promjenama u svrhu jačanja otpornosti urbanih sredina, a osim izgradnje ukupno 1820 m pješačko biciklističke staze posaditi će se ukupno 100 komada biljnog materijala.

1. *Izgradnja pješačko biciklističke staze uz DC41 između Radničke ulice i Ulice Širovice*

Planirana je izrada projektno tehničke dokumentacije za izgradnju pješačko biciklističke staze uz DC41 između Radničke ulice i Ulice Širovice kao nastavak prethodno izvedene pješačko biciklističke staze između naselja Draganovec i Štaglinec. Tijekom 2025.g planirano je osim izrade projektne dokumentacije rješavati i imovinsko pravne odnose kako bi se moglo pristupiti radovima na izgradnji.

1. *Postrojenje za sortiranje odvojeno prikupljenog otpada – sortirnica Herešin*

Planiran je iznos za provedbu investicije unutar 2025.g a odnosi se na poslove izgradnje i pratećih troškova za uspješnu i potpunu provedbu investicije te dijela troškova ugradnje opreme.

Izgradnja Postrojenja za sortiranje odvojeno sakupljenog otpada Herešin sufinancirana je temeljem Ugovora o dodjeli bespovratnih sredstava za projekte koji se financiraju iz mehanizma za oporavak i otpornost Fonda za zaštitu okoliša i energetsku učinkovitost.

IV. POSTOJEĆE GRAĐEVINE KOMUNALNE INFRASTRUKTURE KOJE ĆE SE

REKONSTRUIRATI

* NERAZVRSTANE CESTE, EKI I JAVNA RASVJETA

*1. Rekonstrukcija Starčevićeve ulice u Koprivnici*

Programom su planirana sredstva za dovršetak provedbe investicije izvođenja radova rekonstrukcije i uređenja ulice unutar javnog koridora i raskrižja a sve u skladu s važećom regulativom, uključujući i troškove provedbe stručnog nadzora nad izvođenjem radova.

*2. Rekonstrukcija Svilarske ulice*

Programom građenja planiran je iznos za izradu projektno tehničke dokumentacije za definiranje obuhvata zahvata te sve predradnje neophodne za početak izvođenja radova.

V. OSTALO

Planirana su sredstva nepredvidivih troškova izrade tehničkih rješenja, projektne dokumentacije, otkup zemljišta, radovi i stručni nadzor rekonstrukcije ili izgradnje građevina komunalne infrastrukture koji se iz objektivnih razloga nisu mogli pravovremeno predvidjeti.

Također predviđena je i mogućnost nepredvidivih troškova kao što su na primjer troškovi unutar investicija čija se realizacija u 2024.g privodi kraju no postoji mogućnost da dio troškova ili sam okončani obračun bude proveden početkom 2025. godine.

1. **Potrebna sredstva za provedbu akta**

Za provedbu Programa u Proračunu Grada Koprivnice za 2025. godinu potrebno je osigurati sveukupno 6.578.300,00 EUR. Izvori financiranja planirani su na slijedeći način:

* sredstva komunalne naknade u iznosu od 2.078.000,00 eura,
* sredstva komunalnog doprinosa u iznosu od 452.000,00 eura,
* sredstva Proračun - opći prihodi i primici u iznosu 1.208.175,00 eura,
* sredstva od prodaje nefinancijske imovine u iznosu od 345.000,00 eura te
* sredstva kapitalnih pomoći od izvanproračunskih korisnika u iznosu od 2.495.125,00 eura,

U skladu sa svime naprijed navedenim predlaže se donošenje Programa građenja komunalne infrastrukture na području Grada Koprivnice za 2025. godinu u priloženom tekstu.

Nositelj izrade:

Predlagatelj:

Gradonačelnik:

Mišel Jakšić, dipl. oec.

Upravni odjel za izgradnju grada,

upravljanje nekretninama i

komunalno gospodarstvo

Pročelnik:

Mario Perković, dipl. ing. građ.